Тақырыбы: Өз арманыңа қол жеткіз
Ақтөбе облыстық мамандандырылған физика-математикалық мектеп-интернатының

 тәрбиешісі Жубаева Венера Бауыржановна
Мақсаты: а) Оқушыларға Қазақстанның бүгінгі жастары, олардың қоғамда

                       алатын орны, қол жетпес жетістіктері туралы жан – жақты  

                       мағлұматтар бере отырып отансүйгіштікке, саяси белсенділікке, 

                       достыққа тәрбиелеу.

                      ә) Ауызша сөйлеу мәнерін, сөздік қорын, ой – өрісін дамыту, 

                       шығармашылық қабілеттерін арттыру.

                      б) Оқушыларды ізденімпаздыққа, ананың ақ сүтін, әкенің адал 

                       күшін ақтауға тәрбиелеу.

Сабақ түрі: пікірлесу, дөңгелек үстел.
Сабақ әдісі: Сұрақ – жауап, әңгімелесу, талдау.
Сабақ барысы:
I. Ұйымдастыру бөлімі

а) Сәлемдесу

ә) Оқушыларды түгендеу

б) Оқушылардың сабаққа назарын аударын, көңіл бөлу.
II. Негізгі бөлім
а) Мұғалім сөзі: 

ХХІ ғасыр еліміз үшін жаhандану дәуірі, өркениетті елдер қатарына ұмтылған ұланғайыр істердің қалыпты арнасын салатын кезеңі. Елбасымыздың дүние жүзіндегі бәсекеге қабілетті 30 елмен терезесі тең мемлекет болуға қол жеткізейік деген бағыт бағдарының түп тамыры осында.

Ол үшін экономикамыз өрлеп, халқымыздың әл-ауқаты жақсы болуы тиіс. ХХІ ғасыр азаматы білімді де, білікті, денсаулығы мығым азамат болғанда ғана бәсекеге қабілетті қоғам құра алады.

«Мемлекетіміздің ең басты дүниесі тек қана табиғи байлық емес, сонымен қатар жасөспірім ұрпағы, өйткені олар – біздің ұлтымыздың болашақ айнасы» деп елбасы атап өткендей, еліміздің ертеңі болар жастарға жүктелер жауапкершілік те зор.

Құрметті оқушылар, бүгінгі тақырыпқа байланысты мынадай негізгі сұрақтарға тоқталып өтсек:
1. Өз арманыңа қол жеткізу үшін не істеу керек?

2. Ата – ананың парызын өтеу  - сенің қарызың.

3. Бүгінгі жастар ел болашағы бола ала ма?
III. Қорытынды.
Бүгінгі күн талантты, жігерлі, өзіне сенетін адамдардың, арманға бай және оларды жүзеге асыруға ерік –жігері бар адамдардың уақыты. Мемлекет сіздер үшін барлық жағдайды жасап отыр. Сіздер, қазіргі жастар, тәуелсіз Қазақстанда өстіңдер, сендер көз алдарыңда біздің мемлекетіміздің қалыптасуы жүрді. Қазақстанның әлемдегі барынша дамыған 30 мемлекеттің қатарына кіру жөніндегі біздің барлық ойлар мен жоспарларымызды қисыңды қорытындысына жеткізетін нақ сіздер боласыздар.

Ұстаз Айгүл Хасанованың «Шәкірттеріме» өлеңін оқып бергім келеді.

Көңілі көкжиек тұтас,
Пейілі бейне бір жақұт.

Әлемнің шырағы – ұстаз,

Өмірдің шырағы – шәкірт.

Берері ұстаздың сол-ақ,

Ол білім, алынбас бір шың.

Шәкіртім, білімді ұнат,

Білімсіз ғұмырың құрысын.

Білімің – бақытың, бағың,

Байлығың, өмірлік нұрың.

Адамдық мінездің тағын,

Әкеліп беретін білім.

Жаныңда жылуың – білім,

Шаттанып күлуің – білім.

Таңертең тұруың білім,

Қиналмай жүруің білім.

Мектептен аларың білім,

Қай – қайдан табарың білім.

Мазданып, жанарың білім,

Бәрінен талабың білім.

Білім жи, басқаны таста,

Ас болмас тек кеткен уақыт.

Шәкіртім білімге баста,

Білімің, ілімің - бақыт!
